kalixlouiis/myanmar-wikipedia-corpus huggingface dataset:
မိုးကောင်းပြီးလျှင် မြေဩဇာထက်သန်ကောင်းမွန်သော ပဲခူးခရိုင်အတွင်း၌တည်ရှိသဖြင့် မြို့နယ်အတွင်းနေထိုင်ကြသူများ၏ အဓိကလုပ်ငန်းသည် စိုက်ပျိုးရေးဖြစ်ရာ ဆန်စပါးကို အများဆုံးစိုက်ပျိုးကြ၍ မြေပဲ(သီးထပ်) လည်းစိုက်ပျိုးလုပ်ကိုင်ကြသည်။
မြို့နယ်အတွင်း အင်းများပေါများ၍ အင်းလုပ်ငန်းလည်း ကြီးကျယ်သည်။
စုစုပေါင်း အင်း ၆၄ အင်းရှိသည်အနက် မိုးအင်းကြီးသည် ဝေါမြို့နယ်အတွင်း အကြီးဆုံးအင်းကြီးဖြစ်သည်။
မြို့နယ်အတွင်း သယ်ယူပို့ဆောင်ရေးအတွက် မီးရထားလမ်းနှင့် မော်တော်ကားလမ်းကိုအားထားကြရလေသည်။
ကြုံတူဘုရားသည် မြို့နယ်အတွင်း အထင်ရှားဆုံးသော စေတီတစ်ဆူဖြစ်သည်။
မြန်မာ့စွယ်စုံကျမ်း၊ အတွဲ(၁၂) ဝေါမြို့တွင် ချမ်းမြသာစည်ရပ်ကွက်၊ အေးချမ်းသာယာရပ်ကွက်၊ သစ်စက်ရပ်ကွက်၊ ကန်တော်ရပ်ကွက်၊ အရှေ့ဘက်ကမ်းရပ်ကွက် ဟူ၍ ရပ်ကွက်ပေါင်း ၅ ခုရှိပြီး ရွာပေါင်း ၂၄ ရွာရှိသည်။
၎င်းတို့မှာ - ရှမ်းစု ကြာလဟာ ကိုမိုးစု လေးအိမ်စု ထမင်းဆိုင်အဗျား အဗျား မြစ်ကျိုး ပဂိုင် သူရဲသမိန် စက်စု ဆင်ရွာ ရှမ်းရွာလေး ကျိုက်လှ ဧကရာဇ် ဘူတာအဗျား ညောင်ခါးရှည် ပန်းညို ဖိုးစပါယ် ဇီးဖြူကုန်း ဗိုလ်ကတော် ကျုံရဲ့ ဝင်းကဒတ် ဘုရားပျို ရှမ်းကိုင်း သပြေကန် ကမ်းကြီးဆိပ် နောင်ပတ်တရာ အထင်ကရပုဂ္ဂိုလ် သတင်းစာဆရာ စာ‌ရေးဆရာ မောင်ဝံသ (မြစ်ကျိုး) စာရေးဆရာ ဇင်မော် (နောင်ပတ္တရာ) မွေးမြူရေးနှင့် ရေလုပ်ငန်း ဒုတိယဝန်ကြီး ဗိုလ်မှူးကြီး မောင်မောင်အေး (မြစ်ကျိုး) မြို့တော်ဝန်ဟောင်းသူရဦးတင်ဖေ ကိုးကား Category:မြန်မာနိုင်ငံရှိ မြို့များ Category:ပဲခူးတိုင်းဒေသကြီးရှိ မြို့များ။
AH-64 အပါချီ ရဟတ်ယာဉ်သည် ပန်ကာဒလက် အချပ် ၄ခု၊ အင်ဂျင် ၂လုံး ပါဝင်သော တိုက်ခိုက်ရေး ရဟတ်ယာဉ် ဖြစ်သည်။
ရာသီမရွေး ၊ နေ့ညမရွေး တိုက်ပွဲဝင်နိုင်သည့် တိုက်ခိုက်ရေး ရဟတ်ယာဉ်များ ဖြစ်ကြသည်။
ပုံသေတပ်ထားသည့် အဓိက လက်နက်မှာ ရဟတ်ယာဉ်၏ ထိပ်ပိုင်းတွင် တပ်ဆင်ထားသည့် ၃၀ မီလီမီတာ M230 Chain Gun ဖြစ်သည်။
မြေပြင် - ဝေဟင် ပစ်ခတ်နိုင်သည့် AGM-114 Hellfire နှင့် Hydra 70 ဒုံးကျည်များ တပ်ဆင်နိုင်ရန်အတွက် နေရာ (၄) ခုရှိသည်။
AH - 64 Apache250pxအမျိုးအစား တိုက်ခိုက်ရေး ရဟတ်ယာဉ်ထုတ်လုပ်သည့် နိုင်ငံ25px အမေရိကန်ပထမဆုံး ပျံသန်းမှု၁၉၇၅ ၊ စက်တင်ဘာ (၃၀)ထုတ်လုပ်ပြီးသည့် စီးရေ၂၀၀၀ ခန့်တစ်စီးတန်ဖိုးကန်ဒေါ်လာ (၁၈) သန်း (၁၉၉၆ တန်ဖိုး) အသုံးပြုလျက်ရှိသော နိုင်ငံများ အခြေခံ အချက်အလက်များ လေသူရဲ = ၂ ဦး ရဟတ်ယာဉ် အလျား = ၁၇.၇၃ မီတာ ရဟတ်ယာဉ် အမြင့် = ၃.၈၇ မီတာ အင်ဂျင် = General Electric T700-GE-701 အင်ဂျင် (၂) လုံး အမြန်ဆုံး ပျံသန်းနှုန်း = တစ်နာရီလျှင် ၂၉၃ ကီလိုမီတာ လက်နက် ၃၀ မီလီမီတာ M230 စက်အမြောက် (၁) လက် (ကျည် ၁၂၀၀) Hydra 70 FFAR ဒုံးကျည်များ AGM-114 Hellfire ၊ AIM-92 Stinger နှင့် AIM-9 Sidewinder ဒုံးကျည်များ File:McDonnell Douglas AH-64 Apache 3-view line drawing.png 200px Category:ရဟတ်ယာဉ်။
(i) Microsoft Windows NT နှင့် Windows 2000 တို့တွင်ရှိသော ကွန်ယက်တွင်ပါဝင်သည့် အရင်းအမြစ်များကို အရာဝတ္ထု တစ်ခုက ဆက်သွယ်ပေးနိုင်သော စာရင်း။
(ii) သတင်းအချက်အလက် အကြောင်းအရာများ၏ သတ်မှတ်ထားသည့် အချက်များကို ဖွင့်ယူခြင်း၊ လုပ်ကိုင်ဆောင်ရွက်ခြင်း၊ အခြေအနေများအား ကန့်သတ်တားဆီးမှု ပြုလုပ်ရန် အစိတ်အပိုင်းဖြစ်သည်။
တနည်းအားဖြင့် များပြားလှစွာသော ကြိုတင် အဓိပ္ပာယ်ဖွင့်ဆိုချက်များ၏ အုပ်စုအတွင်း အသုံးပြုသူမှ သီးခြားသင်္ကေတလက္ခဏာများ၊ ၎င်းတို့၏ အသင်းဝင်အဖြစ် အသိအမှတ်ပြုထားချက်များအား အခြေခံကာ သတ်မှတ်ထိန်းချုပ်မှု အသွင်အပြင်ကို ခေါ်ဆိုခြင်း ဖြစ်သည်။
အဒမ်စမစ် အက်ဒမ်စမစ်သည် စကော့လူမျိုး ဘောဂဗေဒ ပညာရှိ ကြီး တစ်ဦး ဖြစ်၏။
အကောက်တော်ဌာန၊ စာရင်းစစ်မင်းကြီး အက်ဒမ်စမတ်၏ သားဖြစ်၍ စကော့တလန်ပြည် ကပ်ကောဒီမြို့ တွင် ၁၇၂၃ ခုနှစ် ဇွန် ၅ ရက်နေ့၌ ဖွားမြင်သည်။
မိခင်ကြီး၏ ကျွေးမွေးစောင့်ရှောက်မှုဖြင့် ကြီးပြင်းလာရသူဖြစ်သည်။
ပညာရေး ငယ်စဉ်က မွေးရာ ဇာတိမြို့ရှိ ကျောင်း၌ ပညာသင်ကြားခဲ့ပြီးနောက် အသက်တစ်ဆယ့်လေးနှစ်အရွယ်တွင် ဂလပ်စကိုတက္ကသိုလ်၌ ဖရန်စစ် ဟတ်ချင်စန်လက်အောက်တွင် ကျောင်းသားတစ်ဦးဖြစ်ခဲ့သည်။
အောက်စဖို့ဒ်တက္ကသိုလ်တက်ရောက်ရန် ပညာသင်ဆုရရှိခဲ့ကာ ၁၇၆၄ ခုနှစ် အထိ ခြောက်နှစ်တိုင် ပညာသင်ခဲ့သည်။
ယထာဘူတပညာနှင့် နိုင်ငံရေးပညာများကို စိတ်ပါ ဝင်စားစွာ ဆည်းပူးခဲ့လေသည်။
ကျောင်းဆရာဘဝ အီဒင်ဘာရာတက္ကသိုလ်၌ ၁၇၅၁ ခုနှစ်အထိ ကထိကအဖြစ်၎င်း ၁၇၅၁ ခုနှစ်မှ ၁၇၆၃ ခုနှစ်အထိ ဂလပ်စကိုတက္ကသိုလ်တွင် လုပ်ကိုင်ခဲ့ရာ ပထမလော့ဂျစ်ဘာသာဌာနမှူး၊ နောက်တစ်နှစ်အကြောတွင် သူ့ဆရာ ဟတ်ချင်စန်နေရာတွင် ကိုယ်ကျင့်တရားဒဿန (တက္ကဗေဒ ) ဌာနမှူးအဖြစ်၎င်း လုပ်ကိုင်ခဲ့သည်။
၁၇၅၉ ခုနှစ် တွင် စိတ်ဓာတ်နှင့်ဆိုင်ရာ စာအုပ်ကြီးတစ်အုပ်ကို ရေးသည်။
၁၇၆၃ ခုနှစ်တွင် ပါမောက္ခအလုပ်မှ ထွက်ခဲ့သည်။
၁၇၆၄ ခုနှစ်မှ ၁၇၆၆ ခုနှစ်အတွင်း ပြင်သစ်နိုင်ငံတွင် ခရီးလှည့်လည်ရင်းမြို့စား ဘတ်ကလူ့ချ် (Duke Berccleuch)၏ စာပြကျူတာဖြစ်ခဲ့သည်။
၁၇၆၆ ခုနှစ် အောက်တိုဘာလတွင် နေရင်း ဇာတိမြို့သို့ ပြန်လည်ရောက်ရှိ၏။
စာရေးသားမှု thumb|Inquiry into the nature and causes of the wealth of nations, 1922 သူ၏အဓိက ဘောဂဗေဒဟာအုပ်ဖြစ်သော နိုင်ငံများ၏ ဥစ္စာဓနသဘာဝနှင့် အကြောင်းရင်းများ လေ့လာခြင်း (An Inquiry into the Nature and Causes of the Wealth of Nations) ကို ၁၇၇၆ ခုနှစ်၌ ထုတ်ဝေခဲ့သည်။
နောက်ပိုင်းတွင် ထိုကျမ်းကို နိုင်ငံများ၏ဓန (Wealth of Nations) ဟု အတိုကောက်သိကြသည်။
ထိုစာအုပ်ကြီး မှာ ဘောဂဗေဒဆိုင်ရာ စာအုပ်များထဲတွင် အကောင်းဆုံးသော စာအုပ်ဖြစ်သည်ဟု တန်ဖိုးဖြတ်ကြသည်။
ထိုစာအုပ်တွင် လွတ် လပ်စွာ ကုန်သွယ်မှုကို ထောက်ခံရေးသားထားလေသည်။
ထို့ပြင် ထိုစာအုပ်သည် ဘောဂဗေဒပညာရပ်အတွက် အလွန်ပင် အရေးပါ အရာရောက်လှ၏။
ဘောဂဗေဒကို သီးခြား သိပ္ပံ ပညာရပ် အနေဖြင့် ထားထိုက်ကြောင်းကိုလည်း အကြောင်း ပြထားလေ၏။
မြန်မာ့စွယ်စုံကျမ်း၊ အတွဲ(၃) ကွယ်လွန်ခြင်း ထိုပညာရှိကြီးသည် ၁၇၉ဝ ပြည့်နှစ် ဇူလိုင်လ ၁၇ ရက် နေ့တွင် ကွယ်လွန်သည်။
မြန်မာ့စွယ်စုံကျမ်း၊ အတွဲ(၃) ကိုးကား ကဏ္ဍ:စကော့ ဘောဂဗေဒပညာရှင်များ ကဏ္ဍ:စကော့ ဒဿနပညာရှင်များ။
thumb Amphibian Amphibians." Gale Encyclopedia of Science. Thomson Gale, 2001. NA. Academic OneFile. Gale. Oakland Community College. 9 Aug. 2008 [.] ဆိုသည်မှာ မြန်မာလို ကုန်းတစ်ပိုင်းရေတစ်ပိုင်း သို့ ကုန်းနေရေနေသတ္တဝါ ဟု အဓိပ္ပာယ်ရသည်။
သတ္တဝါလောကတွင် ကုန်းနေသတ္တဝါများသည် ရေနေသတ္တဝါများထက်ပိုပြီး အဆင့်မြင့်ကြသည်။
ဤကုန်းနေရေနေသတ္တဝါများ၏ အဆင့်မှာ ကုန်းသတ္တဝါနှင့် ရေသတ္တဝါများ၏ ကြားထဲတွင်ရှိသည်။
ထို့ကြောင့် ၎င်းတို့မှာ အဆင့်မြင့် ကုန်းနေသတ္တဝါများကဲ့သို့ ကုန်းပေါ်တွင် နေထိုင်နိုင်ကြသော်လည်း အချိန်ကြာမြင့်စွာ မနေနိုင်ကြ။
ရေထဲသို့ တစ်ခါတစ်ရံ ပြန်ဆင်းကြရသည်။
ကုန်းနေရေနေ အုပ်စုတွင် ပါဝင်သော သတ္တဝါများမှာ- ဖား၊ မိကျောင်း၊ လိပ်၊ ရေပုတ်သင်နှင့် အခြားအကောင်များပါဝင်သည်။
သဘာဝအလေ့အထ ကုန်းနေရေနေသတ္တဝါများမှာ သွေးအေးသတ္တဝါများ ဖြစ်ကြပြီး ကျောရိုးရှိများဖြစ်သည်။
ခြေလက် လေးချောင်းရှိသည်။
အသက်ရှူရာတွင် ပါးဟက်နှင့် အရေပြားတို့အပြင် အဆုတ်ကိုပါ အသုံးပြုကြသည်။
ဤသတ္တဝါများတွင် အကြေးခွံများ မရှိကြပေ။
၎င်းတို့ကို ရေနှင့်အနီးတစ်ဝိုက် နေရာများနှင့် စိုစွတ်သော ပတ်ဝန်းကျင်များတွင် တွေ့ရှိနိုင်သည်။
အများစုမှာ အမြီးများရှိကြပြီး အရွယ်ရောက်ပြီး ဖားနှင့် ဖားပြုပ်များ၏ အမြီးများမှာ အမြီးငုတ်တိုများဖြစ်သည်။
စားသောက်ခြင်း အရွယ်ရောက်ပြီးသော သတ္တဝါအကြီးများမှာ အသားစား သတ္တဝါများ ဖြစ်ကြပြီး အများစုမှာ ကျောရိုးမဲ့ အကောင်များကို စားသုံးကြပြီး ကြီးမားသော ဖားများနှင့်ဖားပြုပ်များသည် ငှက်၊ ငါး၊ နို့တိုက်သတ္တဝါအချို့နှင့် အခြား ကုန်းနေရေနေ သတ္တဝါများကို စားသုံးကြသည်။
အရွယ်မရောက်သေးသော သားလောင်းကောင်များမှာမူ Herbivorous (အပင်စားသတ္တဝါများ) ဖြစ်သည်။
ရေညှိနှင့် အခြားသော ရေထဲရှိ အပင်များကို စားသုံးကြသည်။
မျိုးပွားနည်း ကုန်းနေရေနေ သတ္တဝါများသည် ဥဥခြင်းဖြင့် မျိုးပွားကြသည်။
၎င်းတို့ ဥချလိုက်သော ဥများမှ သားလောင်းများ ပေါက်လာကြသည်။
ထိုသားလောင်းများမှ တစ်ဆင့် အရွယ်ရောက်ပြီး အကောင်များဖြစ်လာသည်။
ဥများကို အများအားဖြင့် ရေထဲတွင် ဥတတ်ကြသည်။
ကိုးကားချက် ကဏ္ဍ:တိရစ္ဆာန်များ ကဏ္ဍ:ကျောရိုးရှိသတ္တဝါများ ကဏ္ဍ:တိရစ္ဆာန် မျိုးပေါင်းများ။
အက်တမ် အမှတ်စဉ် (Atomic number) ဆိုသည်မှာ အက်တမ်တွင် ပါဝင်သည့် ပရိုတွန် အရေအတွက် ဖြစ်သည်။
ထို အက်တမ် အမှတ်စဉ်သည် နျူကလိယ တစ်ခုတွင် ပါဝင်သော ပရိုတွန် (proton) ကိန်းဂဏန်း အရေအတွက်ကို ဖော်ပြရုံသာမက ယင်းအက်တမ်တွင် ပါဝင်သော အီလက်ထရွန် (electron) အရေအတွက်ကိုပါ ဖော်ပြသည်။
ကဏ္ဍ:နျူကလီးယားရူပဗေဒ ကဏ္ဍ:အက်တမ်များ ကဏ္ဍ:ကိန်းများ။
thumb|An assortment of bitmap fonts from the first version of the Macintosh operating system. ရိုက်နှိပ်ထားသည့် character များကို ကိုင်တွယ်ဖြေရှင်းပေးသော နည်းလမ်းတစ်ရပ်ဖြစ်သည်။
Character တစ်ခုစီကို bit အစုအဝေး တစ်ရပ်အဖြစ် (dot များအဖြစ်) အသုံးချ ဆောင်ရွက်သည်။
Bit-mapped font တစ်ခုသည် character တစ်ခုစီကို အကြမ်းထည် outline တစ်ရပ်အဖြစ် အသုံးချ ဆောင်ရွက်သော scalable font (ချုံ့ချဲ့နိုင်သော font) များနှင့် ကွဲပြားခြားနားသည်။
Bit-mapped font များကို အသုံးချရာတွင် Program သည် အသုံးပြုသည့် character တစ်ခုစီအတွက် အစက်ငယ်များ၏ ပုံစံအနေအထား (dot pattern) တစ်ရပ် ရယူရန် လိုအပ်သည်။
ဥပမာ Program သည် Courier 10 point ထဲမှ character တစ်ခုကို ရိုက်ထုတ်ပေးရန် အခြား ပုံစံတစ်ရပ်ကို အသုံးပြုသည်။
ဤနည်းလမ်းသည် ကွန်ပျူတာ၏ မှတ်ဉာဏ်ထဲတွင် နေရာများစွာယူသကဲ့သို့ text ကို ဖော်ပြရာ/ရိုက်နှိပ်ရာတွင်လည်း အချိန်ပိုယူပါသည်။
Scalable font များကို အသုံးပြုရာတွင် Program သည် font ၏ outline အရွယ်အစားကို လိုသလို ညှိပေးနိုင်သောကြောင့် font တစ်ခုစီအတွက် သီးခြား outline တစ်မျိုး သုံးစရာမလိုပါ။
ကွန်ပျူတာများသည် တယ်လီဖုန်းလိုင်းဖြင့် အဆက်အသွယ်ပြုရာတွင် အချက်အလက်များကို မတူညီသည့် အမြန်နှုန်းများဖြင့် လွှဲပြောင်းပေးကြသည်။
ယင်းအမြန်နှုန်းကို bits per second ဖြင့် တိုင်းတာ သုံးစွဲကြသည်ကများသည်။
Bit တစ်ခုသည် ကွန်ပျူတာက အဆင့်ဆင့်အသုံးချ ဆောင်ရွက်နိုင်သော သတင်းအချက်အလက်ထဲမှ အသေးငယ်ဆုံးယူနစ်ဖြစ်သည်။
Bit per second ကို Band rate ဖြင့် လွဲမှားမှတ်ယူတတ်ကြသည်။
Bps သည် တစ်စက္ကန့်တွင် လွှဲပြောင်းပေးသော သတင်းအချက်အလက်ကိုယ်စားပြု Bit အရေအတွက်ကို ရည်ညွှန်းသည်။
အမြန်နှုန်းမြင့်မြင့်ဖြင့် အချက်အလက် လွှဲပြောင်းပေးနေစဉ်ကာလအတွင်း modem တစ်ခုသည် လျှပ်စစ်သင်္ကေတ တစ်ခုအတွင်း အပြောင်းအလဲတစ်ခုစီအတွက် သတင်းအချက်အလက် ကိုယ်စားပြု Bit တစ်ခုမက ပို့လွှတ်ပေးနိုင်သည်။
ဘူလီယန်အက္ခရာသင်္ချာ သည် အက္ခရာသင်္ချာကို အသုံးပြုပြီးရေးသားမည့် logical ဖွင့်ဆိုချက်များအား ခွင့်ပြုသည့် ဥပဒေ သတ်မှတ်ချက်များ ဖြစ်သည်။
ယင်းဖွင့်ဆိုချက်များ၏ ရလဒ်များကို truth table တစ်ခုတွင် ဖော်ပြနိုင်သည်။
အင်္ဂလိပ်လူမျိုးသိပ္ပံပညာရှင် ဂျော့ဘူးလ် (၁၈၁၅-၆၄) ကိုအစွဲပြု၍ နာမည် ပေးထားခြင်း ဖြစ်သည်။
Document သို့မဟုတ် screen မျက်နှာပြင်တွင် ထည့်သွင်းထားရှိသော ရုပ်ပုံ image တို့၏ ပုံသဏ္ဌာန်နှင့် နေရာကို ရည်ညွှန်းဖော်ပြသော လေးထောင့်ကွက်ဖြစ်သည်။
Graphic Software များတွင် ရုပ်ပုံ image ထည့်သွင်းလိုသောနေရာကွက်လပ်ကို ရွေးချယ်ယူရန် အထူးစပါယ်ရှယ် tool ပါတတ်ကြသည်။
၎င်းနေရာကွပ်လပ်ကို မှိတ်တုတ်မှိတ်တုတ် bounding box သို့မဟုတ် မျဉ်းအစက်အစက် ရှိသော bounding box ဖြင့် ဖော်ပြလေ့ရှိပြီး mouse ကိုသုံး၍ အရွယ်အစား ပြုပြင်နိုင်သည်။
thumb | right | PCI Express slot များ (ပုံ၏ထိပ်ဆုံးမှ အောက်သို့ : x4, x16, x1 နှင့် x16) နှင့် သမရိုးကျ 32-bit PCI slot (ပုံ၏အောက်ဆုံး) ကို နှိုင်းယှဉ်ထားပုံဝိုင်ယာအစုအဝေးတစ်ခုဖြစ်သည်။
ယင်းဝိုင်ယာအစုအဝေးမှတဆင့် အချက်အလက်များကို ကွန်ပြူတာ၏အစိတ်အပိုင်းတစ်ခုမှ တစ်ခုသို့ ထုတ်လွှင့်သည်။
Bus တစ်ခုကို ကွန်ပျူတာအတွင်း ချက်အလက်များ ခရီးသွားနေသည့် အမြန်လမ်းမတစ်ခုအဖြစ် စဉ်းစားနိုင်သည်။
Personal computer (PC) များအား ရည်ညွှန်းသုံးစွဲသည့်အခါ bus ဟူသော ဝိုင်ယာအစုအဝေးက ကွန်ပြူတာအားလုံးကို CPU နှင့် ပင်မမှတ်ဉာဏ်တို့နှင့် ဆက်သွယ်ပေးသည်။
CPU နှင့် ပင်မမှတ်ဉာဏ်တို့နှင့် ဆက်သွယ်ပေးသည်။
CPU နှင့် ပင်မမှတ်ဉာဏ်တို့ access လုပ်ရန် expansion slot များကို စွမ်းဆောင်ပေးသည့် expension bus တစ်ခုလည်း ရှိသေးသည်။
Bus အားလုံးတွင် အစိတ်အပိုင်း နှစ်ခုပါရှိသည်။
Adress bus တစ်ခုနှင့် Data bus တစ်ခုတို့ ဖြစ်ကြသည်။
Data bus သည် အချက်အလက်အစစ်အမှန်များကို လွှဲပြောင်းပေးသည်။
Address bus က အချက်အလက်များ မည်သည့်နေရာသို့ သွားသင့်သည်ဆိုသည့် သတင်းများ လွှဲပြောင်းပေးသည်။
Width ဟု သိထားကြသည့် bus တစ်ခု၏ အရွယ်အစားသည် အရေးကြီးသည်။
အကြောင်းမှာ တစ်ကြိမ်လျှင် အချက်အလက် မည်မျှထုတ်လွှင့်သည်ကို width က ဆုံးဖြတ်ပေးသောကြောင့် ဖြစ်သည်။
ဥပမာအားဖြင့် 16 bit bus တစ်ခုသည် အချက်အလက် 16 bit ထုတ်လွှင့်ပေးနိုင်သည်။
32 bit bus တစ်ခုသည် အချက်အလက် 32 bit ထုတ်လွှင့်ပေးနိုင်သည်။
Bus တိုင်းတွင် MHz ဖြင့် တိုင်းတာသည့် clock speed တစ်ခုရှိသည်။
မြန်ဆန်သည့် bus တစ်ခုသည် အချက်အလက်များကို မြန်ဆန်စွာ ထုတ်လွှင့်ခွင့်ပြုသည်။
ဤသို့ဖြင့် application များကို မြန်ဆန်စွာ run လုပ်စေသည်။
PC များပေါ်တွင် ISA bus အဟောင်းများကို PCI ကဲ့သို့ ပို၍မြန်ဆန်သည့် bus များဖြင့် အစားထိုးလျက်ရှိသည်။
ယနေ့ထုတ်လုပ်သည့် PC အများစုသည် မြန်ဆန်သည့် အချက်အလက်ပြောင်းနှုန်း လိုအပ်သည့် Video data ကဲ့သို့ အချက်အလက်များအတွက် local bus တစ်ခုပါရှိသည်။
Local bus သည် မြန်နှုန်းမြင့် လမ်းကြောင်းတစ်ခု ဖြစ်ပြီး Processer သို့ တိုက်ရိုက်ဆက်သွယ်ပေးသည်။
Apple macintosh ကွန်ပြူတာများပေါ်တွင် bus အမျိုးအစားမျိုးစုံ အသုံးပြုထားသည်။
Mac အဟောင်းများသည် Nu Bus ဟု ခေါ်သည့် bus ကို အသုံးပြုပြီး Mac အသစ်များတွင် PCI ကို အသုံးပြုသည်။
ကွန်ပြူတာအသုံးတွင် C သည် ယူးနစ်စ် စက်လည်ပတ်ရေး စနစ် တွင်သုံးရန် ဘဲလ် တယ်လီဖုန်း လက်ဘော်ထရီ မှ ၁၉၇၂ တွင် ဒင်းနစ် ရစ်ချီ တီထွင်သော ယေဘူယျသုံး block structured, procedural, imperative programming language ဖြစ်သည်။
C ကို စက်လည်ပတ်ရေး စနစ်များတွင်သုံးရန် တည်ဆောက်ခဲ့သော်လည်း အသုံးချ ဆော့ဖ်ဝဲလ် ပြုလုပ်ရန် တွင်လည်း သုံးသည်။
C ကို software platformများစွာ နှင် computer architecture တို့တွင် သုံးပြီး များစွာသော compiler ရှိသည်။
C သည် များစွာသော နာမည်ကျော် programming language ၏တည်ဆောက်ပုံကို လွှမ်းမိုးစေခဲ့သည်။
၎င်းအနက် C ၏ extension အဖြစ် မှုလရည်ရွယ် ခဲ့သော C++ မှာ ထင်ရှားသည်။
ကဏ္ဍ:ပရိုဂရမ်းမင်း ဘာသာစကား။
လှိုင်မြို့နယ်တွင် ရပ်ကွက်ပေါင်း (၁၆) ရပ်ကွက် ဖြင့် ဖွဲ့စည်းထားသော ဆင်ခြေဖုံး ရပ်ကွက်ဖြစ်သည်။
လှိုင်မြို့နယ်သည် ရန်ကုန်တိုင်း အတွင်းရှိသည်။
မြောက်ဘက်တွင် မရမ်းကုန်းမြို့နယ်နှင့် သမိန်းချောင်း၊ အရှေ့ဘက်တွင် မရမ်းကုန်းမြို့နယ်နှင့် အင်းယားကန်၊ တောင်ဘက်တွင် ကမာရွတ်မြို့နယ်နှင့် အနောက်ဘက်တွင် လှိုင်သာယာမြို့နယ်တို့ တည်ရှိသည်။
သမိုင်း လှိုင်ဟူသောဝေါဟာရသည် "ပီးလိုင်း" ဆိုသည်မွန်ဘာသာ စကားမှဆင်းသက်လာခြင်းဖြစ်သည်။
ပီးလိုင် သည်ရေများ ပန်းထွက်ခြင်း၊ စိမ့်ထွက်ခြင်းဟု အဓိပ္ပာယ်ရသည်။
ရန်ကုန်တိုင်း တိုက်ကြီးမြို့နယ်အတွင်း ပဲခူးရိုးမ တောင်စွယ်ပေါ်၌ မြစ်ဖျားခံ၍ စိမ့်ထွက်လာသည့်မြစ်ကို ပီးလိုင်မြစ်ဟု ဒေသခံတို့က ခေါ်ဝေါ်ခဲ့ကြသည်။
နောင်အတန်ကြာသော် လှိုင်မြစ်ဟူ၍ ပြောင်းလဲခေါ်ခဲ့ကြသည်။
လှိုင်မြစ်၏ မြစ်ဖျားပိုင်း အရှေ့ဘက်ကမ်းဘေးတွင် လှိုင်မြစ်ကိုအစွဲပြု၍ ခေါ်သော လှိုင်မြို့လေးတည် ရှိသည်။
ယင်းမြို့လေးကား ရှေးခေတ်အခါက မြို့ရိုး၊ ကျုံးနှင့်တကွ အခိုင်အမာ တည်ရှိခဲ့ဖူးသည်။
ဟံသာ၀တီမြို့ကောင်းစားစဉ် အခါက ဟံသာ၀တီ (၃၂) မြို့အဝင် ခံတပ်မြို့ တစ်မြို့လဲ ဖြစ်ဖူးသည်။
အင်း၀၊ ဟံသာ၀တီ နှစ်(၄၀)စစ်ပွဲအတွင်းက မြန်မာဘုရင်နှင့် မွန်ဘုရင်တို့၏ လက်အောက်ခံမြို့ အဖြစ်တည်ရှိဖူး၏။
ကုန်းဘောင်ခေတ်ဦးကာလသို့ ရာက်သောအခါ လှိုင်မြို့က မြန်မာဘုရင်လက်အောက်ခံဖြစ်လာသည်။
အလောင်းမင်းတရား သည် ဟံသာ၀တီ ဒေသကိုသိမ်းပိုက်ပြီးနောက် ၂၊မေ၊၁၇၅၅ တွင် ရန်ကုန်မြို့ကို တည်ထောင်လိုက်၏။
အလောင်းမင်းတရားက ရန်ကုန် ၌ မြို့ဝန်တစ်ဦးခန့်ထား လျက် ယခင်ဟံသာ၀တီ (၃၂)မြို့ပါ နယ်မြေဒေသ အားလုံးကို ကွပ်ကဲစေသည်။
သို့ဖြင့်လှိုင်မြို့ကလေးသည်လည်း ရန်ကုန်မြို့ဝန်၏လက်အောက်ခံမြို့တစ်မြို့ဖြစ်လာတော့သည်။
ရန်ကုန်မြို့ဝန်က လှိုင်မြို့ ၌မြို့သူကြီး တစ်ဦးထား ရှိသည်။
သို့သော် လှိုင်မြို့သည် ယခင်မွန်ဘုရင် များလက်ထက်ကလောက် စည်ကားခြင်း မရှိတော့ပေ။
သာယာ၀တီမင်း (၁၈၃၇-၄၆) လက်ထက်တွင် အနောက်နန်းမတော် မိဖုရား မမြလေးမှ ဖွားမြင်သော သမီး မဘွားကို လှိုင်မြို့စား အရာပေးအပ်ချီးမြင့်လိုက်သော အခါလှိုင်မြို့က သမိုင်းတွင်ထင်ရှားအရေးပါလာပြန်သည်။
နောင်တွင်ဘုရင့်သမီးတော် မဘွားသည်လည်း လှိုင်ထိပ်ခေါင်တင် မင်းသမီးအဖြစ် ထင်ရှားလာခဲ့သည်။
သို့သော်လည်း လှိုင်မြို့နယ် ကျော်ကြားမှုက ကြာရှည်သည် မဟုတ် ပါ။
အနောက်နန်းမတော် မမြလေး ရာဇဝတ် သင့်ချိန်တွင် သမီးတော် လှိုင်ထိပ်ခေါင်တင် ရရှိခဲ့သည့် လှိုင်မြို့ကို ပြန်လည်ရုတ် သိမ်းခံရသည်။
ပုဂံမင်းလက် ထက် တွင် သာယာ၀တီ မင်း၏သားတော်တစ်ပါး ဖြစ် သော မင်းသား မောင်ထောင်းအား လှိုင်မြို့ကို ပေးအပ်ပြန်၏။
မောင်ထောင်း သည် လည်းသက်ဆိုးရှည် သူ မဟုတ်ဘဲ ပုဂံမင်း ကို နန်းချသည့်တိုက်ပွဲတွင် ကျဆုံးသွားသည်။
အင်္ဂလိပ်-မြန်မာ ဒုတိယ စစ်ပွဲအပြီး ၁၈၃၅ ခုနှစ်မှစ၍ လှိုင်မြို့ အင်္ဂလိပ် လက်အောက် သို့ကျရောက်သွားခဲ့သည်။
ခရစ်နှစ် ၁၈၆၁ ခုနှစ်တွင်ခုနှစ်တွင် လှိုင်မြို့က ကျေးရွာ အဆင့်သို့ ရောက် ရှိနေပြီ ဖြစ်သည်။
ခုထက်တိုင် ရန်ကုန်တိုင်းတိုက် ကြီး မြို့နယ် အတွင်းမှ ရွာလေးတစ်ရွာအဖြစ်တွေ့နေရဆဲဖြစ်သည်။
သို့သော် ယခင်က စည်ပင်ခဲ့သော လှိုင်မြို့ကို အခြေပြုလျက် ပေါ်ပေါက်လာ သော ရန်ကုန်တိုင်း လှိုင်မြို့နယ်မှာ မူ တစ်နေ့တစ်ခြား တိုးတက် ထွန်းကားလျက်ရှိပေပြီ။
ရန်ကုန်မြို့တော်ဝင်အဆက်ဆက် အုပ်ချုပ်ခဲ့သည့် ကုန်းဘောင်ခေတ်ကာ လက စစ်မှုရေးရာ များပေါ်ပေါက်လာသည့် အခါတိုင်းလက်အောက်ခံဟံသာ၀တီ (၃၂) မြို့အပါအဝင် မြို့များမှစစ် သည် များ ကိုခေါ်ယူ၍ စုဆောင်းရမြဲဖြစ် သည်။
အကြောင်းရှိ၍ ဆိုပါလျှင်သတ်မှတ်အရေအတွက် အတိုင်း ရန်ကုန်မြို့တော်သို့လာရောက်စုရုံးစစ်မှုထမ်းရ၏။
ဤနည်း အားဖြင့် လှိုင်မြို့ ဝန်းကျင်တွင်နေထိုင် သော သူ တို့ ရန်ကုန်သို့အရောက်အပေါက်ရှိခဲ့ကြသည်။
လှိုင်မြို့မှ လှိုင်မြစ်ကြောင်းအတိုင်း စုန်ဆင်းလာခြင်းဖြင့် ရန်ကုန်သို့ရောက်ရှိနိုင် သည့်အလျောက် ကုန်ရောင်းဝယ်သူများ ကူးသန်းသွားလာမှုရှိခဲ့ပေလိမ့်မည်။
ထင်ရှားသော အဆောက်အဦးများ လှိုင်မြို့နယ်ရှိ အောက်ဖော်ပြပါအဆောက်အဦးများကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။
အမည် အမျိုးအစား လိပ်စာ မှတ်ချက် စရီမာရီယမ္မာန်မယ်တော်ကြီးဘုရားကျောင်း ဟိန္ဒူဘုရားကျောင်း ၄၉၊ ရန်ကုန်-အင်းစိန်လမ်း Category:မြန်မာနိုင်ငံရှိ မြို့များ Category:ရန်ကုန်တိုင်းဒေသကြီးရှိ မြို့နယ်များ။
လိင်ဖြင့် မျိုးပွားသော သက်ရှိရုပ်စုတိုင်းတွင် ရုပ်စု တစ်ခု၏ လိင်သည် ဂမိတ် (gamete) ခေါ် အဖိုမှ ထုတ်သော သုက်ကောင်၊ အမ မှ ထုတ်သော မျိုးဥ ဖြင့် သက်မှတ်နိုင်သည်။
များသောအားဖြင့် သက်ရှိရုပ်စုတိုင်းသည် အဖို နှင့် အမ ပြင်ပ ပုံပန်းသဏ္ဌာန်ကွာခြားသည်။
၎င်းပုံပန်းသဏ္ဌာန်ကွာခြား ခြင်းသည် လိင်စိတ် အတွေ့အကြုံ ခြားနားခြင်းကြောင့် မတူညီသော မျိုးပွားမှုကို အားပေးသည်။
thumb | သတ္တဝါတို့တွင် သုက်ကောင် သည် မျိုးဥ ကိုဝင်ရောက်ခြင်းဖြင့် သန္ဓေအာင်သည် ဇီဝဗေဒတွင် လိင်ကိစ္စ သည် ဂျင်း (gene) အပြောင်းအလည်း ဖြစ်စေပြီး ရရှိလာသော မျိုးဆက်သစ် မှာ အထီး သို့ အမ အဖြစ် သီးသန့် ဖြစ်စေသည်။
လိင်ဖြင့်မျိုးပွားခြင်း (sexual reproduction) သည် မိဘ နှစ်ခုတို့၏ အထူးပြုထားသော ဆဲလ်တို့ ဖြင့်ပေါင်းဆက်၍ မျိုးဆက်သစ် ရရှိသည်။
အဖိုဂမိတ် နှင့် အမဂမိတ် တို့ သဏ္ဌာန် နှင့် လုပ်ဆောင်ပုံ တူညီနိုင်သော်လည်း အဖိုဂမိတ် သည် သေးသွယ်၊ သွက်လက် ပြီး ဂျင်း တို့ကို ဝေးလံစွာ ပေါက်ရောက်ရန် ရည်ရွယ်၍ အမဂမိတ်တို့သည် ကြီးပြီး၊ မရွေ့လျားနိုင်ကာ သန္ဓေသားငယ် အတွက် လိုအပ်သော အစာအဟာရ များ ပါရှိသည်။
လူကောင်းဆိုသည်မှာ မိမိ၏အကျိုးစီးပွား နှင့် ယှဉ်လာပါက တစ်ပါးသူ၏အကျိုးစီးပွား ကိုအလေးထားအရေးပေးတတ်သူဖြစ်သည်။
ဆိတ်ကွယ်ရာအရပ်၌ပင်ဖြစ်စေကာမူ မကောင်းမှုပြုလုပ်ရန် ရှက်သောသူ၊ မကောင်းမှုပြုလုပ်ရန် ကြောက်သောသူသည်လူကောင်း ဖြစ်သည်။
လူထုဒေါ်အမာအတွက် စာပေသမားများ၏ အမှတ်တရများ မင်းသုဝဏ်၏ ကဗျာ (ဒုတိယကျောင်းသားသပိတ်ကာလ၊ အမေမာငယ်စဉ်ဘဝ ကျောင်းသူဘဝ ရေးပေးခဲ့သောစာ) `အမာသည် အပျော့မဟုတ် အဖြူသည် အမည်းမဟုတ် အဖြောင့်သည် အကောက်မဟုတ် အမာကို မပျော့စေနှင့် အဖြောင့်ကို မကောက်စေနှင့်´ (မင်းသုဝဏ်) ၉-၃ ၊ ၁၉၃၆ ဒဂုန်တာရာ "ဆုံးရှုံးဆုံးမှုတရပ်လို့ ပြောရမှာပေါ့။
ဒေါ်အမာက နှစ်ပေါင်းများစွာ ကြာပြီပဲ။
တိုင်းပြည်အတွက် ဆောင်ရွက်နေတာ။
ငြိမ်းချမ်းရေးအတွက် ဆောင်ရွက်နေတာ။
ဒေါ်အမာဟာ ၁၉၃၆ ဒုတိယကျောင်းသား သပိတ်မှာ စတွေ့ဖူးတယ်။
ကျနော်တို့က (၁ဝ) တန်းပေါ့။
သူရဲ့ ခင်ပွန်းပေါ့ ဦးလှဆိုရင်ကျောင်းသားဘဝတည်းက ခင်တယ်။
သူလည်း ငြိမ်းချမ်ရေးကိစ္စတွေ ပါဝင်ဆောင်ရွက်ခဲ့တာပဲ။
သူနဲ့ ကိုအောင်ဆန်းနဲ့က မွေးနှစ် အတူတူပဲ။
ဒေါ်အမာနဲ့ ပတ်သက်လို့ ပြောရရင် ပြောစရာတွေက အများကြီးပေါ့။
ချက်ချင်း စီကာပတ်ကုံးပြောဖို့က တချို့အကြောင်းအရာ တွေက အချက်အလက်နဲ့ပြောမှ ပြည့်စုံမယ်။
ငြိမ်းချမ်းရေး ဆောင်ရွက်တဲ့အခါမှာ ဒေါ်အမာနဲ့ တွေ့ရပါတယ်။
မကြာခဏ။
မန္တလေးရောက်ရင် တော့ ဝင်တယ်ပေါ့ဗျာ။
သူ့အိမ်မှာပဲ တည်းရတာပေါ့ဗျာ။
အထူးသဖြင့် အမျိုးသမီးရေးရာတွေ မဟုတ်တော့ဘူးပေါ့ဗျာ။
တိုင်းပြည် တပြည်လုံးနဲ့ ပတ်သက်တဲ့ကိစ္စတွေမှာလည်း အတူတူဆောင်ရွက်ခဲ့တာ။
ကျနော်သိပ်ပြီးတော့ စိတ်မကောင်း ဖြစ်သွားပါတယ်" မြသန်းတင့် အိုလာတာနဲ့အမျှ သိက္ခာရှိရှိ၊ ဂုဏ်ရှိရှိ သေသွားဖို့ အရေးကြီးပါတယ်။
မြန်မာ့ယဉ်ကျေးမှု မြန်မာစာပေကို ထိန်းသိမ်းစောင့်ရှောက်ရင်း အိုရသေရတာဟာ ဂုဏ်ရှိပါတယ်။
မသေခင်မှာတော တတ်နိုင်မျှ လုပ်ကြရဦးမှာပါပဲ။
ကျနော်လည်း အဲဒီလို နေနိုင်အောင်ကြိုးစားနေပါတယ်။
မြသန်းတင့် (၁၂၊ စက်တင်ဘာ၊ ၉၅) ပါရဂူ|ဆရာပါရဂူ လူထုဒေါ်အမာ၏ စာများသည် မလွတ်တမ်း ဖတ်သင့် ဖတ်ထိုက်သော စာများဖြစ်သည်။
လူထုဒေါ်အမာသည် ယခင်က စာကို စာအရေးအသားမျိုးနှင့် ရေးသည်။
ထို့နောက် စကားပြော အရေးအသားနှင့် ရေးသည်။
သို့ရာတွင် လူထုဒေါ်အမာ၏ စာများသည် စာဖတ်သူများ ဆွဲဆောင်ခေါ်ငင်သွားသည် ဖြစ်၍ စာ၏ ဆွဲဆောင်ရာသို့ ပါသွားသော စာဖတ်သူသည် စာကို စကားပြောနှင့် ရေးနေသလား၊ စာရေးသလို ရေးနေသလား ဟူသည့် အရေးအသား ကွဲပြား ခြားနားမှုဆီသို့ပင် အာရုံမရောက်တော့ပေ။
ပင်ကိုအလှရှိသော မိန်းမပျိုသည် သနပ်ခါးရေကျဲ လိမ်းလိမ်း နှုတ်ခမ်းနီဆိုးဆိုး လှမြဲ လှနေမည်။
လူထုဒေါ်အမာ၏ စာတွင် ပင်ကိုအလှ ရှိသည်။
ပါရဂူ (၁၂၊ စက်တင်ဘာ၊ ၉၅) ခင်နှင်းယု မအမာလို မြန်မာပီသတဲ့ အမျိုးသမီးတဦးက ကျမတို့ စာပေလောကရဲ့ ဓူဝံကြယ် ဖြစ်နေတာကိုက ကျက်သရေ မင်္ဂလာတပါးပါပဲ။
ဒီ ဓူဝံကြယ်ဟာ ငြိမ်းချမ်းရေးကို ရှေ့ဆောင် လမ်းပြနိုင်ပါစေ။
ခင်နှင်းယု (၁၂၊ စက်တင်ဘာ၊ ၉၅) မောင်ထင် လူထုဒေါ်အမာ၏ စာပေများကို ကျနော်တို့ ငယ်စဉ်ကာလကပင်လျှင် ဖတ်ရှု့လာခဲ့ရာ ကျနော်စိတ်ထဲတွင် စွဲနေသော အချက်တခု ရှိသည်။
ထိုအချက်မှာ အခြားမဟုတ်။
ဒေါ်အမာ၏ အရေးအသားတို့သည် ကျနော်တို့ ချစ်သော အမိမြန်မာနိုင်ငံ၏ သမိုင်းကို ထုတ်ဖော် ရေးသားသော အဖိုးတန်အမှတ်အသားများ ဖြစ်သည်ဟု တွေ့ရှိရခြင်း ဖြစ်သည်။
သမိုင်းအမှတ်အသားဟု ပြောသောအခါ ရှေးဖြစ်၊ ရှေးဟောင်း အကြောင်းအရာများကို ပြောဆိုရခြင်း ဖြစ်သောကြောင့် ငြီးငွေ့ဖွယ်ဟု ယူဆသူများ ရှိကောင်း ရှိပါလိမ့်မည်။
သို့သော် ဒေါ်အမာသည် နေ့စဉ်အဖြစ်အပျက် အကြောင်းအရာတို့ကို အနုပညာမြောက်အောင် စီကုံး ရေးသားတတ်သော ပုဂ္ဂိုလ် ဖြစ်သောကြောင့် မြန်မာသမိုင်းအတွက် အလွန်အရေးပါ အရာရောက်ပုဂ္ဂိုလ် ဖြစ်သည်ကို နှောင်းလူတို့ ဂရုတစိုက် မှတ်သားထိုက်ပါသည်။
နောင်နှစ်ပေါင်း ၅ဝ ကြာသောအခါ မန္တလေးမြို့ ဘာဖြစ်ခဲ့သလဲဟု သိလိုသော လူငယ်သည် ဒေါ်အမာ၏ စာပေတို့ကို လိုက်လံရှာဖွေ၍ လေ့လာပေလိမ့်မည်။
မောင်ထင် (၅၊ စက်တင်ဘာ ၉၅) ချစ်ဦးညို အားမလို အားမရဖြစ်တဲ့ အခါမျိုးတွေ နောက်ကျိ ရှုပ်ထွေးခံစားရတဲ့ အခါမျိုးတွေ အပျင်းထူ-ဖင့်နွှဲ့သွားတဲ့ အခါမျိုးတွေ စိတ်ချဉ်ပေါက်-စိတ်ခံတွင်းပျက်တဲ့ အခါမျိုးတွေ --- အခါမျိုးတွေ—အခါမျိုးတွေမှာ ဒေါ်ဒေါ့်စာတွေကို ပြန်ဖတ်ပြီး ဒေါ်ဒေါ့်အားထုတ်မှုတွေဆီက ဓာတ်ကူးယူ ဒေါ်ဒေါ့်စေတနာထုထည်ကြီးကို စားသုံး ဒေါ်ဒေါ့်ခရီးရှည်ကြီးကို လှမ်းကြည့် ဒီလိုနဲ့ ချစ်ဦးညို အသက်ဆက်ခဲ့ပေါင်း များလှပါပြီ။
ဘုန်းကြီးလို့ သက်ရှည်တဲ့ ဒေါ်ဒေါ့်ကို ဦးချ ပူဇော်ပါတယ် ခင်ဗျား။
ချစ်ဦးညို (၁၈၊ ၁၊ ၂ဝဝ၅) ကျော်ဝင်း၊ စာရေးဆရာ|ကျော်ဝင်း ကျနော့်မှာ မုံရွာတွင်မွေးပြီး၊ မန္တလေးတွင် ကျောင်းနေခဲ့သည့်တိုင် လူထုတိုက်သို့ အဝင်အထွက် မရှိလှပါ။
လူထုဦးလှ၊ လူထုဒေါ်အမာတို့နှင့်လည်း လူချင်း မရင်းနှီးပါ။
သို့နှင့်တိုင် သူတို့စာတွေနှင့်မူ ငယ်ငယ်ကတည်းက ရင်းနှီးနေသည်။
အထူးသဖြင့် ဒေါ်ဒေါ်၏ လှုပ်ရှားနေသော ကမ္ဘာ ဆောင်းပါးများကို ဖတ်ရင်း နိုင်ငံတကာကို စိတ်ဝင်စားခဲ့ခြင်း ဖြစ်သည်။
ဒေါ်ဒေါ့်ကို လူကိုယ်တိုင် စတင်မြင်ဖူးသည်မှာ ဓမ္မဗိမာန်ဟု မှတ်မိနေသည်။
ထိုစဉ်က ဒေါ်ဒေါ်၏ ရွှေမန်းတင်မောင်စာအုပ် ထွက်ခါစဟု ထင်သည်။
လူငယ်တယောက်၏ ဆွေးနွေးချက်ကို ဒေါ်ဒေါ်က ခုလို ပြန်ပြောသည်။
"ဒီနေရာမှာ ဒေါ်ဒေါ်နဲ့ တူမောင်နဲ့ လွတ်လပ်စွာ သဘောကွဲလွဲကြတာပေါ့" စသည်ဖြင့် ...။
ကျနော် စွဲသွားသည်။
ကျနော် ရေးသာစာကို ဒေါ်ဒေါ် ဖတ်ဖြစ်လိမ့်မည် မထင်ပါ။
ဖတ်ဖြစ်လျှင်လည်း ကြိုက်မည် မထင်။
ကိစ္စမရှိ။
ဒေါ်ဒေါ်သည် လွတ်လပ်စွာ သဘောကွဲလွဲခွင့်နှင့် ကျနော်ကို ခွင့်လွှတ်မည်ဟု ယုံထားသည်။
ဒေါ်ဒေါ်ရဲ့စာဖတ်ပရိသတ် ကျော်ဝင်း မောင်စွမ်းရည် “ကျနော်တို့ အမေလို နေလာတဲ့ ပုဂ္ဂိုလ်တယောက်ဖြစ်တယ်။
ကျနော်တို့ ဒီမိုကရေစီဘက်က ပြည်သူလူထုဘက်က မားမားမတ်မတ်ရပ်တဲ့ ကလောင်သတင်းစာဆရာမကြီး စာရေးဆရာမကြီးတယောက် ဆုံးရှုံးသွားတယ်ဆိုတော့ ကျနော်တို့မှာ ရွှေတောင်ကြီးပြိုသလို တကယ့်ကို ဝမ်းပန်းတနည်း ဖြစ်မိပါတယ်” သန်းမြင့်အောင် အမေရဲ့ ပြင်ပ အသွင်သဏ္ဌာန်က အေးချမ်းသိမ်မွေ့ပြီး ဖော့ဖယောင်းလို ပျော့ပျောင်းနေပေမယ့် အမေ့ရဲ့ အတွင်းသရုပ်ကတော့ မြင့်မြတ်တဲ့ ယုံကြည်ရပ်တည်မှုမှာ သံမဏိလို မာကျောသူ။
အဲဒီ ပျော့ပျောင်းကြံ့ခိုင်တဲ့ အမေဟာ ကျမတို့ရဲ့ စိတ်ဓာတ်ခွန်အားတွေ တိုးပွားလာစေဖို့ ရှေ့ဆောင် လမ်းပြကြယ်ကြီး တပွင့်လည်း ဖြစ်တယ်။
"အမေ့ရှေးစကား" နဲ့ မျိုးဆက်သစ် မြန်မာမိန်းကလေးတွေကို မြန်မာ့ယဉ်ကျေးမှု ဓလေ့စရိုက်တွေနဲ့ မျိုးစေ့ချပေးတဲ့ ဥယျာဉ်မှူးလည်း ဖြစ်တယ်။
တခါတခါ မမျှော်လင့်တဲ့ ပုံသေနည်းမဲ့ ပုစ္ဆာတွေနဲ့ ရင်ဆိုင်တဲ့အခါ ၊ အမေဟာ ကျမတို့အတွက် မဇ္ဈိမ ပဋိပဋာကျတဲ့ သင်ရိုးညွန်းတမ်း တခုလည်း ဖြစ်တယ်။
ဒါကြောင့် မြန်မာနိုင်ငံ တနံတလျားက အမေကို ချစ်ကြတဲ့ စာသမားတွေအတွက်တော့ အမေဟာ စံပြခေါင်းဆောင် မိခင်တယောက် ဖြစ်တယ်။
"ခေါင်းဆောင်" ဆိုတာ ကိုယ့်ကိုယ်ကိုယ် တပ်လို့ရတဲ့ အမည်နာမ မဟုတ်။
အများရဲ့ ယုံကြည်လေးစားမှု၊ ချစ်မက်မြတ်နိုးမှုတို့မှ ပေါက်ဖွားလာသော နာမဝိသေသနတခုသာ ဖြစ်သည်။
သန်းမြင့်အောင် (၁၃၊ ၁၊ ဝ၅) ဦးဝင်းဖေ `ကျနော့်အနေနဲ့ မှတ်မှတ်ရရပြောရလို့ရှိရင် ကျနော် လူထုတိုက်မှာ သရုပ်ဖော် ပန်းချီ ဆရာအဖြစ်၊ ကာတွန်းဆရာအဖြစ် ဝင်တဲ့အချိန်မှာ ပထမဆုံး ကျနော်ကာတွန်းရေးရမယ့် လမ်းညွှန်ပေါ်လစီကို သူက ပြောပြတယ်။
အဲဒါဘာလဲဆိုတော့ မောင်ဝင်းဖေတဲ့၊ မင်း သတင်းစာကာတွန်းအနေနဲ့ ဘယ်သူ့ကိုပဲဖြစ်ဖြစ် ပြောင်လှောင်ပြီးရေးတော့မယ်ဆိုရင် အရေးခံရတဲ့ လူကိုယ်တိုင်က အော် ငါကလည်း ငါပဲကို၊ သူရေးမယ်ဆိုရင်လည်း ရေးပေမှာပဲလို့ လက်ခံနိုင်တဲ့အခြေအနေရှိအောင် မင်းရေးပါတဲ့။
အဲဒါ မင်းအတွက် ကာတွန်းလမ်းညွှန်ပေါ်လစီပဲဆိုပြီးတော့ အလွန်ကျယ်ပြန့်ပြီး သိမ်မွေ့တဲ့ လမ်းညွှန်ချက် ကို ပြောပါတယ်´ အော်ပီကျယ် ငယ်ငယ်ကတော့ စာရေးဆရာမကြီး လူထုဒေါ်အမာနဲ့ပဲ အဝေးက သိခဲ့တယ်။
၁၉၈၉ ခုနှစ်မှာ ကာတွန်းဆရာအဖြစ် မန္တလေးကို ပြန်ခိုနားတော့ လူထုတိုက်ဟာ ကျနော်တို့ရဲ့စုစည်းရာ ဒေါ်ဒေါ်ဟာ ကျနော်ရဲ့ ရိုသေ အတုယူစရာ ပွင့်ပွင့်လင်းလင်း တိုင်ပင်စရာ ဖြစ်ခဲ့တယ်။
အမေစု (ရေနံမြေ ဒေါ်ခင်စု၊ ကွယ်လွန်)နဲ့ မနက်တိုင်း လမ်းလျှောက်ရင်း ကျုံးထောင့်မှာ ဆုံခဲ့တဲ့ ဒေါ်ဒေါ် အနုပညာ လောကသားတွေကို သားသမီးလို ကြင်နာတဲ့ ဒေါ်ဒေါ် အနုပညာ လောကသားတွေကို သားသမီးလို ကြင်နာတဲ့ ဒေါ်ဒေါ် အမြင်မတော်ရင် စေတနာနဲ့ ခေါ်ဆူတတ်တဲ့ ဒေါ်ဒေါ် မိသားစုအရေးကိုပါ ဂရုတစိုက် မေးတတ်တဲ့ ဒေါ်ဒေါ် မှတ်စရာ စကားတွေကို လိုရင်းရောက်အောင် ပြောတတ်တဲ့ ဒေါ်ဒေါ် ပြည့်ပြည့်စုံစုံ ပြုစုဖို့ စုဆောင်းထားတဲ့ ဦးဘဂျမ်းကာတွန်းတွေကို ဖတ်ခွင့်ပေးတဲ့ ဒေါ်ဒေါ် နိုင်ငံတကာ အတွေ့အကြုံရအောင် လမ်းခင်းပေးတဲ့ ဒေါ်ဒေါ် ရန်ကုန်ကို ပြောင်းတော့ ကွန်ပျူတာ လေ့လာခွင့်ရအောင် ဆက်သွယ်ပေးတဲ့ ဒေါ်ဒေါ် လူတွေဖတ်ဖို့ အသက်အရွယ်နဲ့မမျှ စာရေးတဲ့ ဒေါ်ဒေါ် အနုပညာသမားတွေကို မြေတောင်မြှောက်တဲ့ ဒေါ်ဒေါ်၊ ....... ဒေါ်ဒေါ်ဟာ အများပါ။
အော်ပီကျယ် " အမေမာအတွက် အမှတ်တရစကားများ " ဒေါက်တာ ဆလိုင်းလျန်မှုန်း ဆာခေါင်း (တိုင်းရင်းသားလူမျိုးများ ကောင်စီ) "အခုလို လူထုဒေါ်အမာ ဆုံးသွားပြီဆိုတဲ့ သတင်းကို ကြားရတဲ့အတွက် ကျနော်တို့ တိုင်းရင်းသား လူမျိုးများ အနေနဲ့ အများကြီး ဝမ်းနည်း ကြေကွဲရပါတယ်။
ဘာဖြစ်လို့လဲဆိုတော့ ကျနော်တို့ ပြည်ထောင်စု ပြန်လည် တည်ထောင်ကတည်းက တနည်းပြောရရင် လွတ်လပ်ရေးရ ကတည်းကပဲ ကျနော်တို့ တိုင်းရင်းသား လူမျိုးများကြားနဲ့ မြန်မာလူမျိုးတွေ ကြားမှာ လူထု ဒေါ်အမာနဲ့ လူထုဦးလှတို့ရဲ့ ရေးသားချက် တွေဟာ အင်မတန်မှ အရေးကြီးခဲ့ပါတယ်။
ကျနော် မှတ်မှတ်ရရ ပြောရမယ်ဆိုရင် လူထုဦးလှ ရေးခဲ့တဲ့ တိုင်းရင်းသားလူမျိုးများရဲ့ ပုံပြင်များ စာအုပ်ဟာ တိုင်းရင်းသားများကြားမှာ နားလည်မှု အများကြီး ပေးခဲ့တယ်လို့ ကျနော် ထင်မိပါတယ်" "ပြီးတော့ လူထုသတင်းစာအရလည်း နိုင်ငံရေးအရ အင်မတန်မှ ကျော်ကြားခဲ့တဲ့ သတင်းစာ ဖြစ်တဲ့အပြင် ကျနော်တို့ ပြည်ထောင်စုထဲမှာ ရှိနေတဲ့ လူမျိုးများ ချစ်ကြည်ရေးကိုလည်း အများကြီး အားပေးခဲ့တယ်လို့ မြင်မိပါတယ်။